cyanic-selkie/wikianc huggingface dataset:
RGTR-Linn 402
D'RGTR-Linn 402  ass eng regional Express-Buslinn déi zanter dem 17. Juli 2022 am Kader vum RGTR am Optrag vum Ministère fir Mobilitéit an ëffentlech Aarbechten um Trajet Lëtzebuerg - Nennig fiert.
Se fiert an der Woch all Stonn a sonndes all zwou Stonn.
Entwécklung vun der Linn
Virum 17. Juli 2022 ass d'Streck Lëtzebuerg - Nennig als Linn 315 gefuer ginn. D'Linn 402 war deemools d'Streck Ettelbréck - Miersch.
C. Aubrey Smith
De Sir Charles Aubrey Smith, gebuer den 21. Juli 1863 zu London a gestuerwen den 20. Dezember 1948 zu Beverly Hills a Kalifornien, war en englesche Sportler a Schauspiller.
De Smith huet no senger Carrière als Cricketspiller beim Theater a beim Film säi Gléck versicht. Hie war an iwwer 110 Kinosfilmer ze gesinn an huet a Filmer vu bedeitende Filmregisseure wéi King Vidor, Jacques Feyder, Ernst Lubitsch, Josef von Sternberg, John Ford an Alfred Hitchcock eng Roll iwwerholl.
RGTR-Linn 402
Um Spaweck
All d'Informatioune bezéie sech op de Fuerplang vum 17. Juli 2022
Goa
Goa (Konkani: गोंय [goṃya]; Marathi: गोवा [govā]) ass dee klengsten indesche Bundesstaat. E läit un der mëttelster Westküst vun Indien. Goa huet eng Fläch vun 3.702 Quadratkilometer a knapps 1,5 Milliounen Awunner (Vollekszielung 2011). D'Haaptstad vum Bundesstaat ass Panaji, vun de Portugise Pangim a vun de Britte Panjim genannt.
De Bundesstaat ass no der fréierer Stad Goa genannt, déi haut Velha Goa heescht. D'Regioun war vu 1510 bis 1961 eng portugisesch Kolonie, wat bis haut a Kultur a Gesellschaft seng Spueren hannerlooss huet. Eng dovun ass déi héich Proportioun vu Katholicken an der Bevëlkerung.
Le téléphone rose
Le téléphone rose ass e franséische Film vum Édouard Molinaro aus dem Joer 1975.
Santa Claus
De Santa Claus ass eng Figur, déi a ville westleche Kulture mat Chrëschtdag verbonne gëtt, awer virun allem an den USA am 19. Joerhonnert populariséiert gouf. Op se elo Santa Claus oder Father Christmas am engleschen, Weihnachtsmann am Däitschen oder Père Noël am Franséische genannt gëtt, hir Haaptfunktioun ass fir de Kanner Cadeauen an hir Haiser ze bréngen an der Nuecht vun Helleg Owend op Chrëschtdag, tëscht dem 24. a 25. Dezember.
Europäesch Auswanderer hunn de Kleeschen-Brauch mat an d'USA bruecht. Besonnesch an den hollännesche Kolonië gouf d'Sinterklaasfest gefeiert, absënns well den Hellegen Niklos och Patréiner vun Nei Amsterdam, dem spéideren New York war. Aus Sinterklaas gouf Saint Claus a schliisslech Santa Claus.
Den haitege populäre Mythos vum Santa Claus, deen op engem vu Rendéiere gezunnene Schlitt reest, heemlech duerch de Kamäin an d'Haiser klëmmt an do Cadeaue verdeelt, geet zeréck op dat 1823 anonym verëffentlecht Gedicht The Night before Christmas. Dat bekannt Rendéier Rudolph koum 1939 duerch e Gedicht vum Robert L. May dobäi.
D'Ausgesi mat roudem Mantel, wäissem Baart an déckem Bauch krut de Santa Claus eng éischt Kéier 1863 vum däitschen Auswanderer a Karikaturist Thomas Nast, deen e sou fir den Harper's Weekly gezeechent huet. Seng Virstellung baséiert op dem pfälzesche "Belznickel", eng regional Chrëschtfigur aus dem 19. Joerhonnert, déi en nach aus senger Kandheet kannt huet.
Joseph Thorn
Et gëtt verschidde Persounen déi Joseph Thorn heeschen:
Janine Ronceray
D'Janine Ronceray, gebuer als Anne-Marie Marguerite Jeanne Girard den 21. November 1899 zu Lauzerte a gestuerwen de 17. Juli 1987 zu Boulogne-Billancourt, war eng franséisch Schauspillerin.
La croix des vivants
Ëm wat geet et am Film?
De Yan souz onschëlleg am Prisong. No senger Entloossung aus dem Prisong geet hien zeréck a säin Heemechtsduerf. Hei gëtt hien éischter schlecht opgeholl
Nanteuil-la-Fosse
Nanteuil-la-Fosse ass eng franséisch Gemeng am Departement Aisne an der Regioun Hauts-de-France.
Université Paris-Saclay
Si gouf den 2015 gegrënnt, andeems verschidde Beräicher vun aneren Universitéiten a Laboratoiren zesummegeluecht goufen.
Si hat 2019 e Budget vun 1000 Milliounen Euro.
Adri van Westerop
D'Adri van Westerop, gebuer den 9. Dezember 1957 zu Haarlem an Holland, gestuerwen den 23. Dezember 2009 an der Stad Lëtzebuerg, war eng lëtzebuergesch Chimistin, Autorin vu Saachbicher a Politikerin. Déi gebierteg Hollännerin hat sech 1983 zu Lëtzebuerg néiergelooss a war 1997 als éischt Ëmweltberoderin vum Land bekannt ginn.
Als engagéiert Ëmweltschützerin huet si sech fir e méi gesond a responsabelt Liewen agesat an huet versicht, ökologesch a sozial responsabelt Agéiere souwuel bei Privatleit wéi och bei Institutiounen z'initiéieren an z'entwéckelen. Follgend Theeme louchen hir besonnesch um Häerz: gesond Ernierung, ökologesch Bauen, Ëmweltschutz an de Verwaltungen, Ëmweltschutz am lëtzebuergeschen Handel, responsabelt Akafen, fairen Handel, Solidaritéit mat den Entwécklungslänner a.s.w..
Am Kader vu follgenden Organisatiounen a Manifestatiounen huet si versicht déi Theeme konkreet am Alldag ëmzesetzen: Akut (Grënnungsmember), Ëmweltberodung Lëtzebuerg (EBL), Etika, Justice et Paix, Mouvement écologique, Oeko-Foire, Oekofonds, TransFair-Minka (Grënnungsmember). Am Januar 2011 krut si posthum de Präis Hëllef fir d'Natur 2010.
Si war an der Press an an de Medien aktiv, sou op verschiddene Radiostatiounen.
Zanter 1999 war d'Adri van Westerop an der Direktioun vu Servior op der Rumm beschäftegt.
D'Adri van Westerop war bestuet a Mamm vun engem Kand.
Politik
D'Adri van Westerop gouf 1999 an de Gemengerot vu Betzder gewielt. Si war Presidentin vun zwou Gemengekommissiounen: d'Klimakommissioun (l'alliance pour le climat) an d'Auslännerkommissioun. Regional war si am Klimabündnis an am LEADER Miselerland engagéiert. D'Adri van Westerop war Kandidatin fir Déi Gréng fir d'Europa- a fir d'Chamberwalen.
Ranger 5
D'Ranger 5 war eng Raumsond vun der US-amerikanescher Raumfaartagentur NASA. Et war déi fënneft Sond am Kader vum Ranger-Programm fir d'Erfuersche vum Äerdmound. Genee wéi d'Ranger 3 an d'Ranger 4 gouf si am sougenannte Block-II-Design gebaut an hat e Gewiicht vun 342 Kilogramm. Wéi hir Virgänger sollt d'Sond Biller vun der Mounduewerfläch maachen an déi op d'Äerd schécken. Et war geplangt, kuerz virum Moundopschlag eng Kapsel mat seismeschen Instrumenter ofzesetzen. Déi hätten da mat enger autonomer Batterieversuergung zirka 30 Deeg laang Daten op d'Äerd geschéckt. D'Biller vun der Uewerfläch sollte wéi bei deene béiden anere Missiounen an de leschten zéng Minutte virum Opprall gemaach ginn.
D'Missioun
D'Ranger 5 war den 18. Oktober 1962 u Bord vun enger Atlas-Agena-B-Rakéit vun der Startramp LC-12 op der Cape Canaveral Air Force Station gestart ginn.
Nom Erreeche vun der Äerdëmlafbunn war den Aschoss op eng Bunn a Richtung Mound gelongen. No aacht Stonnen a 44 Minutten war d'Stroumversuergung dunn zesummegebrach, sou datt wichteg Kurskorrekturmanöveren net gemaach konnte ginn. D'Ranger 5 huet de Mound ëm 725 Kilometer verfeelt a koum an eng heliozentresch Ëmlafbunn. Véier Stonne laang hat de Gammastralespektrometer Wäerter un d'Buedemstatioun geliwwert.
The Snorkel
The Snorkel ass e brittesch-italieenesche Film vum Guy Green aus dem Joer 1958.
Ëm wat geet et am Film?
Dem Paul Decker seng Fra gëtt an hirem Haus vun der Botzfra dout opfonnt, war et e Suizid oder e Muerd…
Leopard Development
D'Team Leopard Development (UCI-Kierzel:LDT) ass zanter 2012 ee professionellt lëtzebuergescht Vëlossport-Continental Team an ass den Nofollger vun der Ekipp Leopard-Trek (UCI Kierzel:LEO) wat bis 2011 den Numm vum ProTeam RadioShack-Nissan-Trek war, vun deem et dunn d'Farmteam gouf.
Den Numm Leopard-Trek koum engersäits vun der Leopard S.A., enger Firma, un där ë. a. de Sportmäzeen an Immobilien-Agent Flavio Becca bedeelegt ass, an vum US-amerikanesche Vëlosfabrikant Trek. Eng Rëtsch Sponsoren droe mat zum Finanzement vum Team bäi.
Zanter Januar 2012 steet och dee bis elo erfollegräichste lëtzebuergeschen Triathlet Dirk Bockel beim Team ënner Kontrakt.
Ranger 4
D'Ranger 4 war eng Raumsond vun der US-amerikanescher Raumfaartagentur NASA. Et war déi véiert Sond am Kader vum Ranger-Programm fir d'Erfuersche vum Äerdmound a wéi hir Virgänger, am sougenannte Block-II-Design gebaut mat enger Mass vun 331 Kilogramm. D'Zil vun der Missioun war et fir Biller vun der Uewerfläch vum Mound ze maachen an op d'Äerd ze schécken. Datt sollt an de leschten zéng Minutte virum Moundopschlag geschéien. Zousätzlech sollt kuerz virum Opprall eng Kapsel ausgestouss ginn, déi seismesch Ënnersich vum Mound sollt maachen.
D'Missioun
D'Ranger 4 war den 23. Abrëll 1962 vun der Startramp LC-12 op der Cape Canaveral Air Force Station u Bord vun enger Atlas-Agena-B-Rakéit gestart ginn.
Nom erfollegräiche Start hat d'Sond Kurs op de Mound geholl. Leider huet d'Sond awer net op d'Funksignaler reagéiert, well en Timer fir d'Steierung vum Bordcomputer ausgefall war, sou datt bestëmmt Manöveren net gestart oder ausgefouert konnte ginn. D'Sond war an d'Tierkele geroden an huet sech net méi stabiliséiere gelooss. No enger gewësser Zäit ass dunn och nach d'Stroumversuergung ofgebrach, well d'Batterien eidel waren a sech d'Solarpanéilen net opgefaalt haten. De 26. Abrëll 1962 ass Ranger 4 um Mound opgeschloen an a Stécker gefuer.
Dhuizel
Dhuizel ass eng franséisch Gemeng am Departement Aisne an der Regioun Hauts-de-France.
Richtung22
Richtung22 asbl ass e lëtzebuergesche Kollektiv vu Kënschtler déi mat hiren Theaterstécker, Filmer, Radiosemissiounen an ëffentlechen Aktiounen e satiresch-kritesche Bléck op déi lëtzebuergesch Gesellschaft a Politik werfen.
Richtung22 gouf 2010 vu Membere vum TNL-Jugendclub, Schüler am Fach Art dramatique am Conservatoire vun der Stad Lëtzebuerg, Membere vum Theatergrupp vum Iechternacher Lycée a jonke Film- an Theaterbegeeschterte gegrënnt.
D'Zuel 22 am Numm soll op dat 22. Joerhonnert hiweisen. 2012 krut d'Organisatioun de Statut vun enger Asbl. Richtung22 huet eppes iwwer 50 aktiv Memberen (Stand Enn 2020).
Bekannt gouf Richtung22 virun allem duerch hiert Theaterstéck vun 2015 mam Titel: Lëtzebuerg, du hannerhältegt Stéck Schäiss, eng Satir iwwer de Nation Branding vun der lëtzebuergescher Regierung.
Fir Esch 2022 huet Richtung22 dräi Theaterstécker, dräi Kuerzfilmer an dräi Happenings am ëffentleche Raum programméiert.
Ziler vum Kollektiv
Richtung22 huet sech als Zil gesat, an ëffentlech Debatten iwwer gesellschaftlech a politesch Sujeten anzegräifen andeems si sech kloer positionéieren a mat kënschtleresche Mëttele polariséieren.
Finanzéierung
D'Produktioune vu Richtung22 sinn alleguer gratis zougänglech an déi meescht sinn och online ze fannen.
Tiangong 1
Den Tiangong 1 (chineesesch 天宫一号 fir "Himmlesche Palast 1") ass den Numm vun der éischter chineesescher Weltraumstatioun, déi am Kader vum Programm mat dem selwechten Numm vun der CNSA entwéckelt gouf. Tiangong 1 gëtt als Raumlaboratoire am Shenzhou-Programm benotzt an déngt der Erfuerschung vu Kopplungsmanöver a Laangzäitopenthalter vu Raumfuerer. De Start u Bord vun der Drorakéit Laange Marsch 2F war den 29. September 2011 um 13:16 Auer UTC.
Entwécklung
Schonn Ufank vun den 1970er Joren entstoungen a China konkreet Pläng fir d'Schafe vun engem bemannten Ausseposten am Weltraum. No wirtschaftlechen a politesche Barrièren ass allerdéngs eréischt 1992 den Duerchbroch mat dem Projet 921 genannte Raumfaartprogramm gelongen. Nodeem an der éischter Projetsphas mëttlerweil d'Shenzhou-Raumschëff erfollegräich agefouert a siwe Missiounen realiséiert huet, gesäit déi zweet Projetsphas den Opbau vun enger Raumstatioun vir. D'Duerchféierung vun erfollegräiche Rendez-vousen- a Kopplungsmanöveren ass d'Viraussetzung fir sou ee Projet am Raum. Mam Dockingsystem deen um russeschen APAS baséiert huet China schonn eng entwécklungsfärdeg Undockvirriichtung.
Bis déi leeschtungsstaark Drorakéit Laange Marsch 5, déi d'Raumstatiounsmodule vu méi wéi 20 Tonne Mass an den Orbit brénge soll, fäerdeg ass, bitt de relativ klengen Tiangong-1-Modul en Undockpunkt fir Shenzhou-Raumschëffer, Solargeneratore fir d'Versuerge mat elektrescher Energie an e begrenzte pressuriséierte Wunn- an Aarbechtsberäich fir Taikonauten als Viraussetzung fir d'Erfuersche vu Laangzäitopenthalter am All. Am Tiangong-Programm sollen domat déi erfuerdert Grondlage fir de Bau an de Betrib vun enger Raumstatioun gesammelt ginn. Jee no Verlaf an Entwécklung vum Programm ass de Start vun op d'mannst zwéi weideren Tiangong-Raumlaboratoirë virgesinn.
Opbau
Tiangong 1 besteet aus zwou Haaptkomponenten, de groussen Orbitalmodul um Buch an de Servicemodul mat deem klengen Duerchmiesser um Heck. De baussenzegen Opbau gläicht dem Raumlaboratoire vun den éischte sowjetesche Saljut-Raumstatiounen. Den Orbitalmodul huet en androgynt Kopplungsaggregat vergläichbar mam APAS-89-System fir Shenzhou-Zoubréngergefierer a bitt de Mannschaften e klimatiséierten a mat Liewenserhaltungssystemer ausgerëschte Wunn- an Aarbechtsberäich. Am net begobare Servicemodul sinn zwéi Solargeneratere mat 17 m Spanwäit fir d'Energieversuergung, d'Dreifstofftanken an d'Dreifwierker fir d'Lagereegelung. Déi maximal Notzungsdauer gëtt mat ronn zwee Joer uginn.
Aschränkend op d'Gréisst an Notzungsméiglechkeeten vum Modul wierkt sech déi gebraucht Drorakéit Laange Marsch 2F aus, déi och Dréier fir d'Shenzhou-Raumschëffer ass. Den Duerchmiesser vun Tiangong 1 gëtt mat 2,8 m, d'Längt mat 9 m an d'Mass mat 8,4 Tonnen uginn, wat der maximaler Notzlaascht vun dëser Drorakéit entsprécht. D'Mass vun Tiangong 1 ass domat manner wéi d'Hallschent vun der Mass vun der éischter sowjetescher Statioun. Well doriwwer eraus e groussen Deel vun der Mass (ongeféier 3,5 Tonnen) op de Servicemodul entfalen, léisst sech de benotzbare Raum (35 m³) an ongeféier mat der Gréisst vum russesche Modul Rasswet vun der Internationalen Raumstatioun (ISS) vergläichen.
Wéinst dem Servicemodul um Heck entfällt d'Méiglechkeet fir de Gebrauch vun engem zweeten axialen Kopplungsadapter fir Zoubréngergefierer. Dofir erlaabt Tiangong 1 keng gläichzäiteg Kopplung vun zwee Shenzhou-Raumschëffer un der Statioun. D'Zesummentreffe vu Besatzungen oder d'Entluede vun engem onbemannte Shenzhou-Transporter duerch eng Crew ass net méiglech.
Dës Onzoulänglechkeete sinn awer engem aneren Ëmstand ze verdanken. Raumgefierer mat Dimensioune wéi den Tiangong-Typ solle bei neie Raumstatiounen als Frachter mat enger Totalmass vun ongeféier 13 t agesat ginn. Eng Drorakéit déi dofir kann agesat ginn ass an der Entwécklung. D'Tiangong stellt domat en Entwécklungsschrëtt a keng reng Tëscheléisung duer.
Missioun
De Start fir d'Tiangong 1 war den 29. September 2011 um 13:16 Auer UTC. No enger onbemannter Fluchphas fir d'Teste vun der Fluch- a Steiereegeschaften déngt de Raumlaboratoire als Undockzil fir den onbemannten Transporter Shenzhou 8. No erfollegräicher Kopplung goufen d'Flucheegeschaften vum onbemannte Komplex getest a ferngesteiert Manövere gemaach.
D'Zil vun der Missioun war haaptsächlech Systemtester. Dozou ziele virun allem den Iwwerliewenssystem, Kommunikatiounstechnik vu geostationäre Relaissatellitten, Gyroskoptechnik fir d'Positiounsreegelung, Navigatiouns-, Rendez-vous- a Kopplungstechnik, souwéi d'Verhale vum gekoppelte System. Donieft stounge Fuerschungsaarbechten an der Schwéierlosegkeet souwéi Äerdobserbatiounen um Plang. Dozou soll d'Tiangong 1 ënner anerem mat der erfuerderlecher Technik fir d'Observatioun vun Äerdbiewen, Tsunamien a Vulkanaktivitéiten ausgerëscht ginn. Méiglecherweis ginn och international Projeten an Zesummenaarbecht mat der ESA gamaach. Nom Ofdocke vun der Crew vun Shenzhou 9 ginn en ettlech ugefaangen Experimenter an Aufgaben automatiséiert weidergefouert. Eng weider Crew fir d'Tiangong 1 ass den 11. Juni 2013 mat der Missioun Shenzhou 10 gestart
Am Fall vun engem Erfolleg sollen nom Enn vun der Asazdauer vun Tiangong 1 déi fir 20- resp. 40-Deeg-Missiounen ausgeluecht Raumlaboratoiren Tiangong 2 an Tiangong 3 als weider experimentell Raumstatioune gestart ginn, ier mam Opbau vun enger gréisserer a modularer Raumstatioun ugefaange gëtt, déi fir 2020 geplangt ass.
Visualitéit
D'Raumstatioun Tiangong-1 ka vun der Äerd aus duerch hir Gréisst och mat bloussem A gesi ginn an huet eng visuell Magnitude vu bis zu –2,7 mag. Wéinst der klenger Inklinatioun vun 43° erreecht si bei eis nëmmen eng minimal Héicht iwwer dem Horizont.
Ofstuerz
Déi chineesesch Weltraumagence huet den 21. Mäerz 2016 gemellt datt se kee Funkkontakt méi mat der Raumstatioun hätt. Doduerch goung d'Kontroll iwwer d'Raumstatioun verluer sou datt se iergendeng Kéier nees op d'Äerd eroffält. .
Hikaru Nakamura
Den Hikaru Nakamura, jap. 中村光 Nakamura Hikaru, gebuer den 9. Dezember 1987 zu Hirakata, ass en US-amerikanesche Schachgroussmeeschter mat japanesche Wuerzelen an amtéierende Weltmeeschter am Chess960.
Seng aktuell Elo-Zuel läit bei 2733 (September 2010) a seng maximal erreechte bei 2735 (September 2009/Mäerz 2010) ; domat ass hien dee stäerksten US-amerikanesche Schachspiller an ass op Plaz 15 vun der Weltranglëscht (September 2010).
Canton du Val d'Adour-Rustan-Madiranais
De Canton du Val d'Adour-Rustan-Madiranais ass eng franséisch administrativ Andeelung am Arrondissement Tarbes, am Departement Hautes-Pyrénées an der Regioun Occitanie, déi mat engem Dekret vum 25. Februar 2014 gegrënnt gouf.
Invasion of the Body Snatchers (Film 1978)
Invasion of the Body Snatchers ass en US-amerikanesche Science-Fictionfilm vum Philip Kaufman aus dem Joer 1978 no der Geschicht The Body Snatchers vum Jack Finney. Dës war schonns eng Kéier 1956 vum Don Siegel verfilmt ginn.
Ëm wat geet et am Film?
Zu San Francisco stellt den Dokter Bennell fest dat Bekannte vun him duerch äusserlech identesch Persounen ouni Gefill ersat ginn…
Kierch Näidsen
D'Kierch vun Näidsen ass eng kathoulesch Kierch déi zur Par Parc Our Saint-Nicolas, zum Dekanat Norden an zu der Gemeng Parc Housen gehéiert.
D'Patréinesch vun der Kierch ass d'helleg Lucie, där hiert Fest den 13. Dezember gefeiert gëtt. Niewepatréiner ass den hellege Mathias, deem säi Fest de 24. Februar gefeiert gëtt.
Se steet op der Kräizung vun der Strooss An der Gaass, dem CR343, an der Strooss Iewescht Duerf.
Geschicht
Bis de 7. Mee 2017 war et d'Filialkierch vun der Par Munzen, gouf awer grad wéi d'Kierch vu Buckels, déi och zur Munzer Par gehéiert huet, vun Housen aus verwalt. Zur fréierer Par Munzen huet ausser der Filialkierch vun Näidsen och nach d'Parkierch vu Munzen an d'Filialkierch vu Buckels gehéiert.
Tim Whelan
De Tim Whelan, gebuer als Timothy Francis Whelan dem 2. November 1893 zu Cannelton a gestuerwen den 12. August 1957 zu Beverly Hills a Kalifornien, war en US-amerikanesche Filmregisseur, Dréibuchauteur a Filmproduzent.
IC 2944
Den IC 2944 (engl. och Running Chicken Nebula) ass en Emissiounsniwwel mat bannendran engem Stärekoup am Stärebild Centaurus, deen am Index-Katalog verzeechent ass. Den Niwwel kënnt aus engem H-II-Gebitt vun der Mëllechstrooss, dat ongeféier 2000 Parsec (6500 Liichtjoer) ewech am Sagittarius-Aarm vun der Mëllechstrooss läit.
Déi bekanntst Eegenschaft vun där Regioun sinn en ettlech donkel Kokonen, als Globulen oder méi genee als Globuli Thackeray bezeechent, wou Stäre gebuer ginn.
EETA79001
De Marsmeteorit EETA 79001 (Offiziellen Numm: Elephant Moraine A 79001) gouf 1979 an der Elephant Moraine bei enger ANSMET-Expeditioun an der Antarktis entdeckt. E besteet aus basalteschem Lavagestengs an ass als Shergottite klassifizéiert, dat heescht, en huet eng änlech Zesummesetzung wéi de Marsmeteorit Shergotty. En huet e Gewiicht vu 7,942 kg.
Den EETA 79001 war deen éischte Meteorit fir deen 1983 - duerch Verglach vun den Isotopenheefegkeete vun Argon a Glasaschlëss mat deene vun de Viking-Lander gemoossenen Argonisotopenheefegkeeten an der Marsatmosphär - de Mars als Ursprongskierper nogewise gouf.
L'ordinateur des pompes funèbres
L'ordinateur des pompes funèbres ass e franséisch-italieenesche Film vum Gérard Pirès aus dem Joer 1976 no engem Roman vum Walter Kempley.
Ëm wat geet et am Film?
De Fred versicht iwwer Statistiken déi bescht Méiglechkeet erauszefanne fir deene Bekannten, déi him op d'Nerve ginn, lass ze ginn
Pannekoek (Moundkrater)
De Pannekoek ass e Moundkrater op der Récksäit vum Äerdmound
Dee vun der Äerd aus onsiichtbare Krater ass staark erodéiert a läit nërdlech vum Krater Dellinger a südlech vum Krater Mendeleev. De Krater ass no dem hollänneschen Astronom an Theoreetiker Anton Pannekoek (1873-1960) genannt ginn.
Montée Saint-Crépin
Crispinusbierg, offiziell Montée Saint-Crépin, ass den Numm vun enger Strooss am Quartier Eech an der Stad Lëtzebuerg. Se huet den Numm vum hellege Crispinus, ee vun de Patréiner vun de Gierwer, Suedler a Schouster.
Verlaf
De Crispinusbierg huet säin Ufank an der Victor-Ferrant-Strooss, op enger Héicht vun 251 m a féiert da parallel mat der Millebaacher-Strooss a Richtung Osten, dréint dann no riets a verleeft parallel mam Eecher Bierg als Sakgaass a Richtung Süden. Beim Haus 9 hält d'Strooss op an et féiert just nach e Fousswee mat Trape bis op den Eck vun der Glacis-Strooss mat der Piffkaul. En anere Wee, dee biergof an den Eecher Bierg féiert ass zanter 2011/12 gespaart well d'Gefor besteet, datt do eng Stëtzmauer zesumme fale kéint.
Andy Loor
An Zesummenaarbecht mat den Ensembelen Eurocantica an dem Kamerkoor Maastricht, sou wéi bei de Produktioune vun der Classe d'art lyrique vum Conservatoire du Nord, ass hien als Solist opgetrueden. Am Februar 2014 hat hien an der Oper Rinaldo vum Georg Friedrich Haendel, déi am Centre des arts pluriels Edouard-Juncker (CAPe) opgefouert gouf, seng éischt Rollen an enger professioneller Opereproduktioun: déi vum Mago a vum Heraldo.
2016 huet hien de Masterstudium an der Chouerleedung beim Ludo Claesen am Conservatoire zu Maastricht, souwéi den Diplôme du 1er Prix an der Orchesterdirektioun (Klass vum Carlo Jans am Conservatoire de la Ville de Luxembourg) ofgeschloss. Dono mécht hien nach e Studium fir moderne Gesang um Complete Vocal Institute zu Kopenhagen.
Zanter e puer Joer schafft hien als Dirigent fir den Institut européen de chant choral (INECC) a fir d'Union Grand-Duc Adolphe (UGDA) an hien ass Enseignant an der Réidener Museksschoul. 2017 huet hien den A-Capella-Chouer Crush?! gegrënnt.
Mazedonesch
Mazedonesch (македонски јазик) ass déi offiziell Sprooch vun der Republik Nordmazedonien an eng offiziell Minoritéitssprooch an Deeler vun Albanien, vum Kosovo, Serbien a vu Rumänien. Si gehéiert zu de südslawesche Sproochen an ass enk Ënnergrupp mam Bulgareschen. Mazedonesch gëtt vun zirka zwou Millioune Leit als Mammesprooch geschwat.
D'Mazedonesch gëtt mat enger modifizéierter Versioun vum kyrilleschen Alphabet, an och mat enger vum laténgeschen Alphabet geschriwwen.
Jusqu'au bout du monde (Film 1963)
Jusqu'au bout du monde ass e franséisch-italieenesche Film vum François Villiers aus dem Joer 1963 no engem Roman vum Elio Vittorini.
Momoiro Clover Z
Momoiro Clover Z (jap. ももいろクローバーZ Momoiro Kurōbā Zetto, dacks just Momoclo) ass eng japanesch Girlgroup, déi aus fënnef Sängerinne besteet. D'Band gouf am Mee 2008 vun der Talent-Agentur Stardust Promotion gegrënnt. De fréieren Numm vun der Grupp ass Momoiro Clover.
2008–2009
D'Grupp gouf 2008 ënner dem Numm Momoiro Clover (Rosae Kléi) vun der Talent-Agentur Stardust Promotion gegrënnt.
Hir Debutsingle Momoiro Punch gouf am August 2009 op engem Indie-Plackelabel vun hirer Talent-Agentur Stardust Promotion entdeckt a stoung an de japanesche Single-Charts op Plaz 23.
2010
2010 krut Momoiro Clover e Kontrakt fir eng Single bei der Plackefirma Universal J (Universal Music Japan). Déi Single, hir éischt Majorlabel-Single ''Ikuze! Kaitō Shōjo'', gouf de 5. Mee 2010 verëffentlecht, an huet sech direkt op déi 3. Plaz vun de japanesche Single-Charts placéiert.
Spéider an deem Joer krut Momoiro Clover e Kontrakt bei der Plackefirma King Records.
2011
Den 10. Abrëll 2011 huet d'Akari Hayami d'Grupp verlooss an d'Grupp gouf op Momoiro Clover Z ëmbennant. Den éischten Album Battle and Romance koum am Juli eraus.
2012
Am November 2012 koum d'Lidd Saraba, Itoshiki Kanashimitachi yo op d'Plaz 1 an de japanesche Billboard Charts. De Museksvideo vun der Single ass extravagant an d'Band gouf mat engem MTV Video Music Award Japan fir déi bescht Choreographie belount.
2013
Den 10. Abrëll 2013 huet Momoiro Clover Z hiren zweete Studiosalbum 5th Dimension verëffentlecht, deen déi éischt Woch direkt op Plaz 1 vun de japaneschen Album-Charts koum. Den Album huet a Japan Platin-Status erreecht.
Fréier Memberen
Anerer
Singelen
* „Ikuze! Kaitō Shōjo ~Special Edition~“ (行くぜっ！怪盗少女 ～Special Edition～) am Joer 2012
United States Army
D'United States Army ass d'Landkomponent vun den Arméie vun den USA.
Öxarárfoss
Den Öxarárfoss [] ass e Waasserfall am Weste vun Island, am Laf vum Floss Öxará.
Den Öxarárfoss ass nërdlech vum Þingvallavatn no bei Þingvellir.
Et gëtt ugeholl, datt e kënschtlech ugeluecht gouf, fir d'Waasser vum Öxará bei d'Plaz vum Thing zu Þingvellir ëmzeleeden, fir datt bei deene Versammlungen, déi eng zwou Woche gedauert hunn, genuch Waasser nobäi disponibel wier.
Gemengefräit Gebitt
E gemengefräit Gebitt ass an Däitschland e Gebitt, dat kenger Gemengeverwaltung ënnersteet.
RGTR-Linn 406
D'RGTR-Linn 406  ass eng regional Express-Buslinn déi zanter dem 17. Juli 2022 am Kader vum RGTR am Optrag vum Ministère fir Mobilitéit an ëffentlech Aarbechten um Trajet Kierchbierg - Réimech fiert.
Se fiert wiertes all Stonn a sonndes all zwou Stonnen.
Entwécklung vun der Linn
Virum 17. Juli 2022 ass d'Streck Kierchbierg - Réimech als Linn 184  gefuer ginn.
Halten op der Linn
(D'Nimm vun den Halte si sou uginn, wéi se am offizielle Fuerplang 07/2022 publizéiert sinn.)
Um Spaweck
All d'Informatioune bezéie sech op de Fuerplang vum 17. Juli 2022
Viking
Viking (englesch ‚Wikinger‘) bezeechent
an der Raumfaart:
Our (Lesse)
D'Our ass e klenge Floss an de belschen Ardennen. Et ass e lénksen Niewefloss vun der Lesse.
Viking
Gefierer:
Our (Lesse)
Géographie
D'Our entsteet südlech vun Opont aus dem Zesummefloss vum Ruisseau de Frêne mam Ruisseau de Bergimont. Se leeft vun do aus praktesch riicht no Norde bis op Grenz mat Daverdisse. Vun do u mécht se d'Grenz mat där Gemeng bis op d'Gemengegrenz mat Libin. An där Gemeng leeft se um Flouer La Taille de Lesse an d'Lesse fir mat där weider an d'Meuse ze lafen. Op hirem Laf drainéiert se de ganzen nërdlechen Deel vun der Gemeng Paliseul.
Viking
ausserdeem:
Cys-la-Commune
Cys-la-Commune ass eng franséisch Gemeng am Departement Aisne an der Regioun Hauts-de-France.
Cornay
Cornay ass eng franséisch Gemeng an den Ardennen an der Regioun Grand Est am Dall vun der Aire.
Les passagers (Film 1977)
Les passagers ass e franséisch-italieenesche Film vum Gérard Pirès aus dem Joer 1977 nom Roman Shattered vum Dean R. Koontz.
Ëm wat geet et am Film?
Den Alex an d'Nicole fuere mat hirem Auto op Roum. Ënnerwee gi si vun engem Onbekannte verfollegt an attackéiert...
Pintheville
Pintheville ass eng franséisch Uertschaft a Gemeng am Departement Meuse an der Regioun Grand Est.
Kepler-7
De Kepler-7 ass e Stär vum spéiden F- oder fréien G-Typ, dee vun engem Exoplanéit mat der Bezeechnung Kepler-7b begleet gëtt. De Stär schéngt no um Enn vu senger Liewensdauer op der Haaptrei ze stoen; bei enger Mass vun zirka 1,3 Sonnemassen huet sech säi Radius op 1,8 Sonneradien ausgedeent.
Exoplanéit
Den Exoplanéit Kepler-7b gouf mat Hëllef vum Kepler-Weltraumteleskop vun der NASA entdeckt an huet eng Ëmlafdauer vu 4,886 Deeg. D'Entdeckung gouf vum Programmleeder, William Borucki de 4. Januar 2010 beim Jorestreffe vun der American Astronomical Society zu Washington matgedeelt. Eng Besonneschkeet vum Exoplanéit ass seng ongewéinlech kleng Dicht vun 0,17 Gramm jee Kubikzentimeter (zum Vergläich: D'Äerd huet mat 5,515 g/cm³ eng iwwer 30-mol méi héich Dicht; den Exoplanéit weist bei enger Mass vun ongeféier 0,4 Jupitermassen e Radius vun zirka 1,5 Jupiterradien op).
CR147
Den CR147 ass e Chemin repris am Kanton Réimech a geet vun der N2 bei Réid an nordëstlecher Richtung bis op den CR145 tëscht Greiweldeng a Kanech.
Den CR147 ass ronn 5,1 km laang.
Joseph Thorn (Foussballspiller)
De Jean-Joseph (Josy) Thorn, gebuer de 17. Mäerz 1895 zu Hollerech a gestuerwen den 16. Juli 1979 an der Stad Lëtzebuerg, war e lëtzebuergesche Foussballspiller.
Hie gouf och nach Guckuck genannt, a war bekannt fir seng Qualitéiten als Dribbler.
Hien huet de 15. Januar 1922 fir déi lëtzebuergesch Foussballnationalekipp gespillt.
Messier 107
De Messier 107 (och als NGC 6171 bezeechent) ass e +8,10 mag helle Kugelstärekoup am Stärebild Ophiuchus. De Kugelstärekoup huet eng zimmlech oppe Struktur a seng Randgebitter erstrecke sech, wéi op laangbeliichte Fotoen ze gesinn ass, bis zu engem Duerchmiesser vun 13'. Seng Distanz zu eis ass ongeféier 21.000 Liichtjoer. Den M107 ass wéinst senger südlecher Positioun fir Beobachter a Mëtteleuropa éischter onattraktiv.
Schmutziger Engel (Film 1958)
Schmutziger Engel ass en däitsche Film vum Alfred Vohrer aus dem Joer 1958 no engem Roman vum Roland Ragge.
Ëm wat geet et am Film?
D'Beate Schorlemmer huet sech an hire Professer, den Dr. Torsten Argast verléift. Wéi de Professer net dorop reagéiert versicht si den Torsten Argast an e schlecht Liicht ze setzen…
Guillermo del Toro
De Guillermo del Toro Gómez, gebuer den 9. Oktober 1964 zu Guadalajara, a Mexiko, ass e mexikanesche Filmregisseur, -produzent, Schrëftsteller an Dréibuchauteur. Hie krut fir säi Fantasyfilm The Shape of Water 2018 den Oscar als beste Regisseur, deen och den Oscar fir dee bescht Film krut.
Vill vu senge Filmer huet hie selwer produzéiert, a bei en ettlechen huet en och d'Dréibuch geschriwwen. A senge Filmer sinn dacks märchenhaft, fantasy- oder symbolesch Elementer.
De Guillermo del Toro huet och eng Vampirroman-Trilogie geschriwwen, a bis ewell ee Jugendbuch (Trollhunters, 2016).
Isobutan
Isobutan oder 2-Methylpropan ass e ramifiéierte Kuelewaasserstoff, deen zu den Alkane gehéiert. D'Famill vun de Butane besteet aus zwéin Isomeren, dem n-Butan an dem Isobutan.
Physikalesch Eegenschaften
Isobutan huet keng Faarf a kee Geroch. En ass ganz liicht ze verflëssege wéinst sengem héije Kachpunkt. E gëtt dofir mat wéineg Drock ënner flësseger Form a Gasfläschen transportéiert.
Cheemesch Eegenschaften
Isobutan brennt un der Loft. Mam Sauerstoff gemëscht ass en explosiv. Bei der Verbrennung entsteet Kuelendioxid a Waasser.
Mat den Halogenen Chlor a Brom forméiert den Isobutan Substitutiounsproduiten.
Virkommen
Isobutan kënnt am Äerdgas an am Pëtrol vir. Donieft entsteet en an de Pëtrolsraffinerien a beim Cracking.
Uwendung
Isobutan ass ee vun den Haaptbestanddeeler vum Flësseggas. E gëtt an Drockfläsche gelagert a mam Butan gemëscht als Brennes benotzt. Gasfläsche mat Isobutan sollen op kille Plaze lageren a vu liichtentzündlechem Material ewechbleiwen. An der Chimie gëtt Isobutan geholl fir Alkylatbenzin hierzestellen.
His Girl Friday
His Girl Friday ass en US-amerikanesche Film vum Howard Hawks aus dem Joer 1940 no engem Theaterstéck vum Ben Hecht an Charles MacArthur.
Apogee-Teleskop
D'Apogee-Teleskope si massiv gebaut Lënsenteleskopen, déi an den éischten zwee Joerzéngte vun der Raumfaart vum Smithsonian Astrophysical Observatory an der Moonwatch-Organisatioun fir déi weltwäit visuell Observatioun vun Äerdsatellitten agesat goufen. Déi visuell Bunnbestëmmung war virun allem fir Satellitten op niddrege Bunnen, fir Dämmerungs- a Reentry-Observatioune wichteg, woufir fotografesch Kameraen deemools net gëeegent waren.
Riccardo Montolivo
De Riccardo Montolivo, gebuer den 18. Januar 1985 zu Caravaggio, Italien, ass en italieenesch-däitsche (Sic!) Foussballspiller.
Hie spillt zanter 2012 beim AC Mailand.
Carrière
Vu 15. bis 18. Joer huet de Montolivo an der Jugend vun Atalanta Bergamo gespillt. An der Saison 2003/04 ass hie fir déi éischt Ekipp an der Serie B an an der Saison drop an der Serie A opgelaf. Säin Debüt hat hien den 12. September 2004 (1. Spieldag) beim 2:2-Gläichstand am Heemspill géint US Lecce; säin éischte Gol huet hien den 23. Oktober 2004 (7. Spilldag) beim 2:2-Gläichstand am Heemspill géint Cagliari Calcio geschoss.
Apogee-Teleskop
D'Teleskopen hunn eng 13 cm Ëffnung an eng Brennwäit vu ronn 60 cm, wat eng héich Liichtstäerkt bedeit. Dat am meeschte benotzt Okular huet 20-fach Vergréisserung an ee Gesiichtsfeld vun zirka 3° mat gedeeltem Fuedemnetz, soudatt och ganz séier, net genee virausberechenbar Objete kënnen observéiert ginn.
Montéierung an Observatiounsmethod
Am Ufank goufen d'Teleskope vun Observatiounsgruppen agesat, vun deene jiddweregn e klengen, mat sengem Noper iwwerlappenden Ausschnëtt vum Himmel iwwerwaacht huet, wou e Satellitenduerchgang z'erwaarde war (kuckt d'Bild).
Riccardo Montolivo
Carrière
Mam Ufank vun der Saison 2005/06 ass de Montolivo bei den AC Florenz gewiesselt an huet zwou Saisonen do gespillt. Hien ass séier Stammspiller ginn. Spéiderhin ass hie souguer Kapitän vun de Florentiner ginn.
Apogee-Teleskop
Montéierung an Observatiounsmethod
Wéi et an den 1960er Jore gutt Bunndaten a Programmer fir Virausberechnunge gouf, goung d'Aktivitéit op Eenzelobservateuren iwwer. Vill Teleskope krute schwéier azimutal Montéierungen aus Militärbestänn (Riichtteleskope fir Panzer oder Artillerie). Si ware mat Deelkreesser ekipéiert, déi d'Ofliese vun Azimut an Héichtewénkel op ongeféier 1–2 Minutten erlaabt hunn. Mat séier noféierbarer Montéierung konnte Satellitte mat 1° pro Sekonn (400 km Bunnhéicht) observéiert ginn. Bei nach méi séieren (ongeféier knapps virum Neesantrëtt an d'Atmosphär) gouf op virausberechente Plazen op de Satellit gewaart a säin Transit um Fuedemnetz gouf geschat.
Riccardo Montolivo
Carrière
Zur Saison 2012/13 huet den AC Mailand Montolivo ënner Vertrag geholl. Hien huet e Véier-Jores-Vertrag bis zum 30. Juni 2016 ënnerschriwwen.
Nationalmannschaft
Nodeem de Montolivo fir d'U-18-, U-19- an d'U-21-Nationalekipp opgeruf gouf, huet hien de 17. Oktober 2007 an der Squadra Azzura debutéiert, wéi déi zu Siena e Frëndschaftsspill géint Südafrika mat 2:0 gewonn huet. Säin éischte Gol huet hien den 10. August 2011 zu Bari bei der 2:1-Victoire am Testspiel géint Spuenien geschoss.
Apogee-Teleskop
Montéierung an Observatiounsmethod
D'Zäit gouf mat enger gudder Stoppauer gemooss, ugeschloss un en Zäitzeechen. Si war ongeféier op eng Zéngtelsekonn genee, wann d'Reaktiounszäit vum Observer (ongeféier 0,2 – 0,3 s) beuecht gouf.
Courcelles-sur-Vesle
Courcelles-sur-Vesle ass eng franséisch Gemeng am Departement Aisne an der Regioun Hauts-de-France.
Apogee-Teleskop
Nonotzung bis haut
Déi visuell Observatiounsprogrammer goufen ëm 1975 ofgeschaaft, déi meescht Teleskope sinn awer bei den Amateurastronome bliwwen. Déi liichtstaark Teleskopen eegne sech besonnesch fir diffus, schwaach Himmelsobjete wéi Koméiten oder galaktesch Niwwelflecken, a wéinst dem relativ groussen Okular och fir ausgedeent no Stärekéip, déi an engem méi groussen Teleskop nëmmen als Ausschnëtt ze gesi sinn.
Op munnechen Observatoiren déngen déi robust Apogee-Teleskopen nach als Sichteleskop fir ganz grouss Lënsenteleskopen. Si weien ongeféier 15 kg a goufen an den 1950er fir militäresch Zwecker gebaut, awer zimmlech séier un d'Satellitten-Organisatioune weiderginn.
Pareid
Pareid ass eng franséisch Uertschaft a Gemeng am Departement Meuse an der Regioun Grand Est.
Jean Weyrich
De Jean Weyrich, gebuer de 24. Januar 1930 a gestuerwen den 12. Februar 2004 war e Lëtzebuerger Fotojournalist.
Hie war vun 1951 u beim Pol Aschman an der Léier a vun 1961 bei Bourg-Bourger, dem Editeur vun der Revue engagéiert. Tëscht dem 1. Oktober 1972 a senger Pensioun am Februar 1995 war hie Fotojournalist beim Luxemburger Wort.
De Weyrich hat iwwer d'Joren eng grouss Kollektioun mat Fotoen aus dem Alldagsliewen zesummegestallt. Seng Aarbechten, eng 146.000 Negativer, gi vun der Stater Fotothéik archivéiert. Als Undenken un de Weyrich huet d'Gemeng Lëtzebuerg am Summer 2019 eng Retrospektiv Jean Weyrich - gentleman photojournaliste organiséiert.
Exermont
Exermont ass eng franséisch Gemeng an den Ardennen an der Regioun Grand Est.
Duerch d'Uertschaft leeft de Ruisseau d'Exermont deen zu Abbatiale an der Gemeng Chatel-Chéhéry an d'Aire leeft.
Deepak Gianchandani
Den Deepak Gianchandani ass e lëtzebuergesche Cricketspiller.
Am Joer 2011 war hien am Kader vun der lëtzebuergescher Cricketnationalekipp, an huet 3 Matcher fir d'Ekipp gespillt.
Geschicht vum Schlass zu Heeschdref
D'Schlass zu Heeschdref, an och de Park deen dozou gehéiert, leie laanscht d'Haaptsstrooss (N7/E421) am Uelzechtdall an der Gemeng Steesel.
D'Schlass gouf 1888 am Stil vun der franséischer Spéit-Renaissance gebaut. Et erënnert a senger Architektur un d'Schlass vu Rambouillet.
Op der Plaz vum haitege Schlass stoung fir d'éischt eng Buerg aus dem Mëttelalter. 1645 gouf se vum Jean de Beck mat engem schlassaartegen Neibau ersat. 1888 huet d'Lina Lippmann-Nathan, Witfra vum Léon Lippmann, dat haitegt Schlass baue gelooss. 1916 koum et an de Besëtz vun der Kongregatioun vun der Doctrine chrétienne.
D'Buerg aus dem Mëttelalter
940 gëtt Heeschdref fir d'éischt an engem Dokument ernimmt, an deem de Kinnek Otto I. der Abtei Sankt Maximäin vun Tréier hire Besëtz zu Hehchichesdorf confirméiert. Zu där Zäit, am 10. oder 11. Joerhonnert, ass warscheinlech op der Proprietéit eng Buerg entstanen, mat engem befestegten Tuerm, deem seng Ruin bis 2006 bestanen huet.
1314 gëtt den Heinrich von Stein, oder de Lapide, fir d'éischt als Här vun Heeschdref a Besëtzer vun der Buerg an engem Dokument ernimmt.
Dem Jean de Beck säi Schlass
1639 keeft de Barong Jean de Beck den Nokomme vun de mëttelalterlechen Hären hir Proprietéit zu Heeschdref of, fir en neit Schlass ze bauen, dat 1645 fäerdeg gouf. De Jean de Beck, deen et am Déngscht vun der éisträichescher Arméi zu engem grousse Verméigen an och zum Adelstitel bruecht hat, huet gläichzäiteg och zu Beefort e Schlass baue gelooss.
D'Proprietéit zu Heeschdref war quadratesch ugeluecht, mat enger befestegter Mauer ronderëm an engem Tuerm op jiddwer Eck. Zur Säit vun der Uelzecht hi stoung nach dee massiven Tuerm aus dem Mëttelalter, mat 19x14 m am Grondrëss. Ëm den Tuerm war e Waassergruef, an déi eng kleng Baach gelaf ass, déi aus dem Gréngewald erofkoum.
D'Schlass gouf 1681 vun de franséischen Invasiounstruppen zerstéiert, kuerz drop, 1685, awer erëm nei opgebaut.
1766, wéi ënner der Keeserin Maria Theresia vun Éisträich e Kadaster opgestallt gouf, heescht et, d'Schlass wier verfall an nëmme méi vun engem Verwalter bewunnt. 1778 koum d'Schlass noeneen an de Besëtz vun den elsässesche Familljen Mohr de Waldt an de Reinach.
NGC 1022
Den NGC 1022 ass eng Balkespiralgalaxis vun der Spektralklass SBa am Stärebild Cetus. D'Galaxis gouf den 10. September 1785 vum britteschen Astronom Wilhelm Herschel entdeckt.
Geschicht vum Schlass zu Heeschdref
Dem Jean de Beck säi Schlass
1878 verkafen d'Ierwen d'Proprietéit un de Banquier Léon Lippmann a seng Fra Lina Nathan. Nom Doud vum Léon Lippmann (1883) huet d'Witfra d'Gebai vum Jean de Beck ofrappe gelooss fir en neit Schlass opzeriichten.
Vum Beck sengem Schlass sinn nëmmen zwee Portaler erhale bliwwen, déi an d'Fassad vum Wirtschaftsgebai, der "Maison Saint-Paul" aus dem fréie 19. Joerhonnert, laanscht d'Mëllerëffer Strooss agebaut goufen. Op de Portaler sinn d'Wope vum Jean de Beck a senger Fra, der Catherine de Capelle, ze gesinn. 1645 ass als Joreszuel agedroen.
D'Schlass vun 1888
D'Schlass dat haut nach besteet gouf nom Doud vum Léon Lippmann (1883) vu senger Witfra, der Lina Lippmann-Nathan, no de Pläng vum belschen Architekt Charles Thirion am Stil vun der franséischer Spéitrenaissance baue gelooss. D'Fundamenter vum deemools neie Schlass goufen zu engem groussen Deel op déi vum Schlass aus dem 17. Joerhonnert gesat.
1910 huet d'Ierwin Jeanne Seligmann-Nathan d'Schlass mat der ganzer Proprietéit un de Steeseler Millebesëtzer an Deputéierten Antoine Erpelding verkaaft. Deeselwechten huet kuerz drop de Park vum Schlass nei amenagéiere gelooss, woubäi zwéi Weieren an och déi al Beem erhale blouwen. Och d'Ruin vum mëttelalterlechen Tuerm gouf an den neie Park integréiert. 2006, wéi d'Maueren zesummegefall sinn, gouf d'Ruin, zesumme mat enger ugebauter Lourdes-Grotte ewechgeholl.
Direkt nieft dem Schlass gouf e Waasserbaseng an Hallefkreesform zesumme mat enger Grotte gebaut.
D'Schlass no 1916
1917 zéien déi éischt Schwësteren, déi vu Méischdref koumen, an d'Schlass.
1925 goufen eng Kapell an e Wunngebai un d'Schlass ugebaut. 1928 kënnt e weideren Ubau mat iwwer 30 Zëmmeren dobäi (Pläng vum Architekt Deitz). D'Gebai vun 1928 gouf 2001 ofgerappt.
1930 gëtt d'Haaptstrooss méi breet gemaach, d'Mauer laanscht d'Schlass an de Park gëtt ofgerappt an dräi Meter zeréck nei opgeriicht.
1980 an 2007 gouf d'Schlass bannena renovéiert. 2007 huet en neie Fligel, deen an engem resolut moderne Stil op der Plaz vum Deitz-Gebai gebaut gouf, seng Dieren opgemaach. D'Pläng ware vum Architektebüro Hermann & Valentiny.
D'Kapell
Si gouf 1925 no de Pläng vum Metzer Architekt Kölling un d'Schlass ugebaut. An den Altor goufen zwéi Marberkamäiner aus dem Schlass agebaut.
Den 1. Mee 1925 huet de Bëschof Pierre Nommesch déi éischt Mass an der Kapell gehalen.
Kënschtleresch wäertvoll an der Kapell sinn:
2005/2006 gouf d'Kapell renovéiert.
De Kierfecht am Park
1919 gouf um Enn vum Park, zur Walfer Säit hin, e Kierfecht fir d'Schwëstere vun der Kongregatioun ugeluecht.
Méi Informatioun doriwwer am Artikel: De Kierfecht am Park
Max Frisch
De Max Rudolf Frisch, gebuer de 15. Mee 1911 zu Zürich an och do de 4. Abrëll 1991 gestuerwen, war e Schwäizer Schrëftsteller an Architekt. Mat Theaterstécker wéi Biedermann und die Brandstifter oder Andorra a mat sengen dräi grousse Romaner Stiller, Homo faber a Mein Name sei Gantenbein huet hien e breede Public erreecht a koum op vill Schoulprogrammer als Lecture. Donieft huet hie Lauschterspiller, Erzielungen a Prosawierker publizéiert sou wéi och zwee literaresch Dagebicher, dat eent vun 1946 bis 1949 an dat anert vun 1966 bis 1971.
Wéi e jonk war, war de Frisch der Meenung, eng biergerlech an eng kënschtleresch Existenz wieren net kompatibel, a sou huet hien, nodeem en e Germanistikstudium ofgebrach hat (wärend deem en ë. a. fir d'Neue Zürcher Zeitung geschriwwen hat), Architektur studéiert an duerno e puer Joer laang als Architekt geschafft. Eréischt nom Succès vu sengem Roman Stiller huet e sech ganz dofir decidéiert, Schrëftsteller ze ginn, an en huet dofir och seng Famill verlooss, fir just nach vu sengem Schreiwen ze liewen.
Am Frisch sengem Wierk geet et dacks ëm Ausenanersetzunge mat sech selwer, woubäi déi Problemer, ëm déi et geet, fir de postmoderne Mënsch typesch ugesi ginn: eng eegen Identitéit fannen a se duerchsetzen, besonnesch am Kontrast zu etabléierte Biller, déi anerer vun engem hunn; Konstruktioun vun engem senger Biographie, Geschlechterrollen an hir Opléisung, souwéi d'Fro, wat een iwwerhaapt mat Sprooch soe kann. De Frisch hat Freed un Dagebicher, déi en, besonnesch, wat Erzielungen iwwer Reesen ubelaangt, literaresch developpéiert huet, a sou Autobiographesches mat fiktionalen Elementer verbonnen huet. Nodeem e laang am Ausland gelieft hat, huet de Frisch sech, nodeem en a seng Heemecht d'Schwäiz hannescht goung, kritesch mat hir auserneegesat.
Literatur
Biographien
Analys vu senge Wierker
VBK-Raduga
D'Radugakapsel ass 1,5 m laang an huet en Duerchmiesser vu 60 cm. Déi eidel Mass ass 350 kg. Si ka bis zu ongeféier 150 kg Gepäck op d'Äerd zeréckbréngen. Mat der Raduga u Bord huet sech déi maximal Notzlaascht vun der Progress ëm 100 kg veklengert.
D'ESA ënnersicht am Ament en änlecht System, PARES genannt, dat a Kombinatioun mam Automated Transfer Vehicle benotzt soll ginn.
Luc Decker
Hien huet Lëtzebuerg bei den Olympesche Summerspiller 2000 zu Sydney vertrueden.
No sengem Politik-Studium op der Universitéit Paris I Panthéon-Sorbonne (bis 2003) ass de Luc Decker 2005 an de Wirtschaftsministère schaffe gaangen. Hie war do Attaché de gouvernement 1er en rang an ë. a. zoustänneg fir d'Relatioune mat der Press. Haut (2018) ass hien Direkter vum Luxembourg Trade & Investment Office (LTIO) zu Shanghai, an och do Generalkonsul vu Lëtzebuerg.
Hien ass parteipolitesch an de Reie vun der LSAP aktiv. 2011 huet hie seng Master-Aarbecht vun 2003, iwwer d'Strukturéierung vun der politescher Landschaft am Lëtzebuerger Land, publizéiert.
CR146A
Den CR146A ass e Chemin repris am Kanton Gréiwemaacher. Et ass eng Verbindungsstrooss a geet vum CR122 tëscht Wuermer an Dräibuer an nërdlecher Richtung bis op den CR146 tëscht Dräibuer an Nidderdonwen.
Den CR146A ass ronn 1,1 km laang.
Nishith Gandhi
Den Nishith Suresh Gandhi, gebuer den 23. Juli 1972 zu Kalkutta an Indien, ass e lëtzebuergesche Cricketspiller.
Vun 2011 bis 2012 war hien am Kader vun der lëtzebuergescher Cricketnationalekipp, an huet 10 Matcher fir d'Ekipp gespillt.
Condé-sur-Aisne
Condé-sur-Aisne ass eng franséisch Gemeng am Departement Aisne an der Regioun Hauts-de-France.
Sebastian Finch
Am Joer 2011 war hien am Kader vun der lëtzebuergescher Cricketnationalekipp, an huet 5 Matcher fir d'Ekipp gespillt.
Mark Forest
De Mark Forest, gebuer als Lou Degni de 16. Januar 1933 zu Brooklyn New York City, ass en US-amerikanesche Bodybuilder, Schauspiller a Sänger.
Ungaresch Verdeedegung
D'Ungaresch Verdeedegung ass eng Erëffnung vum Schachspill. Se zielt zu den Oppene Spiller an ass an den ECO-Coden ënner dem Schlëssel C50 klassifizéiert.
D'Ungaresch Verdeedegung fänkt mat de follgenden Zich un:
Jacques Becker
De Jacques Becker, gebuer de 15. September 1906 zu Paräis an och do gestuerwen den 21. Februar 1960, war e franséische Filmregisseur.
Vun 1957 bis zu sengem Doud war hie mat der Schauspillerin Françoise Fabian bestuet.
Hien ass de Papp vum Filmregisseur Jean Becker a vum Kameramann Étienne Becker.
Veraudunus
Veraudunus war den Numm vun engem keltesche Gott aus der Géigend vun den Treverer. Zwou Inskriptiounen, déi um Widdebierg fonnt goufen, an op deenen e mam Inciona genannt gëtt, beleeën dat. Et kann een dovun ausgoen, datt d'Inconia seng Compagne war. Op enger Votivtafel aus Bronze geet och nach vum Lenus rieds, wobäi net ganz kloer ass, ob Veraudunus e Bäinumm ass, oder ob déi zwéin als eegestänneg Gëtter ugesi goufen.